2.3 การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์หรือบริการ

บริษัทประกอบธุรกิจรับเหมาก่อสร้างโครงการขนาดใหญ่ทั้งภาครัฐและเอกชนโดยมุ่งเน้นผลงานก่อสร้างที่มีคุณภาพสูง
มีเป้าหมายความสำเร็จสูงสุด คือ มาตรฐานของผลงานก่อสร้างที่มีคุณภาพ ตรงเวลา ราคายุติธรรม
โดยคำนึงถึงความปลอดภัยในระหว่างการก่อสร้าง
เป็นมิตรกับสิ่งแวดล้อมและดูแลระบบสุขอนามัยภาย
ในพื้นที่ทำงานทั้งอาคารสำนักงานและพื้นที่ก่อสร้างเพื่อตอบสนองความต้องการของลูกค้า
รวมถึงการนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้างของบริษัท
เพื่อลดต้นทุนและเพิ่มผลกำไรสูงสุด

งานก่อสร้างของบริษัทแบ่งตามประเภทการก่อสร้างได้ 5 ประเภทหลัก คือ

  1. งานก่อสร้างด้านสาธารณูปโภค ได้แก่ ถนน ทางด่วน ทางยกระดับ ทางหลวง สะพาน
  รถไฟฟ้าขนส่งมวลชน

  2. งานก่อสร้างด้านอุตสาหกรรม ได้แก่ โรงกลั่นน้ำมัน โรงงานปิโตรเคมี โรงงานอุตสาหกรรม
  โครงสร้างเหล็กขนาดใหญ่ งานวางท่ออุตสาหกรรม

  3. งานก่อสร้างด้านอาคาร ได้แก่ อาคารสำนักงาน คอนโดมีเนียม อาคารศูนย์ซ่อมบำรุง
  และสถานีรถไฟฟ้า

  4. งานก่อสร้างด้านพลังงาน ได้แก่ โรงไฟฟ้าขนาดใหญ่และขนาดกลาง

  5. งานก่อสร้างด้านสิ่งแวดล้อมและงานอื่น ๆ ได้แก่ ระบบบำบัดน้ำเสีย ระบบประปา
  ระบบกำจัดขยะ คลองส่งน้ำ คลองระบายน้ำ

โครงสร้างรายได้ แบ่งตามประเภทงานก่อสร้าง (หน่วย : ล้านบาท)

  --------------- -------- ---------- -------- ---------- -------- ----------
  ประเภทงาน       2554                2553                2552     

                  ล้านบาท   %          ล้านบาท   %          ล้านบาท   %

  ด้านสาธารณูปโภค   5,462    36.87      2,572    27.98      3,181    26.70

  ด้านอุตสาหกรรม    2,225    15.02      3,505    38.13      4,856    40.76

  ด้านอาคาร        1,362    9.20       1,705    18.55      3,577    30.02

  ด้านพลังงาน       5,766    38.92      1,411    15.35      259      2.17

  ด้านสิ่งแวดล้อม     0        0.00       0        0.00       41       0.34

  รวม             14,815   100.00     9,193    100.00     11,914   100.00
  --------------- -------- ---------- -------- ---------- -------- ----------

  1.1 ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยที่มีผลกระทบต่อโอกาสในการประกอบธุรกิจ

จากปัญหาอุทกภัยน้ำท่วมที่เกิดขึ้นเป็นวงกว้างในช่วงปลายปี 2554 ในหลายภูมิภาคของประเทศ
รวมทั้งกรุงเทพมหานคร
ทำให้เกิดการชะลอตัวทางเศรษฐกิจซึ่งกระทบต่อโครงการประมูลต่างๆที่ล่าช้าออกไป
หลังจากสถานการณ์น้ำท่วมคลี่คลายลง รัฐบาลและเอกชนจะมีการเพิ่มโครงการใหม่ๆ
ที่เกี่ยวข้องกับการซ่อมแซมและการป้องกันน้ำท่วมมากขึ้น
ซึ่งจะสามารถสร้างโอกาสที่ดีต่อธุรกิจก่อสร้างและธุรกิจที่เกี่ยวข้องได้

เศรษฐกิจโลกที่มีแนวโน้มชะลอตัวลงจากปัญหาในยุโรป
อาจจะส่งผลกระทบต่อการขยายตัวของระบบเศรษฐกิจของประเทศที่เกี่ยวข้อง
ซึ่งอาจจะส่งผลต่อโครงการลงทุนใหม่จากภาคเอกชนที่ได้รับผลกระทบจากภาวะเศรษฐกิจ
ทำให้งานก่อสร้างที่เกี่ยวข้องอาจจะชะลอออกไป

  1.2 สิทธิประโยชน์ที่บริษัทได้รับ

บริษัทได้ขึ้นทะเบียนเป็นผู้รับเหมาประเภทต่างๆ
กับทางราชการและรัฐวิสาหกิจทุกแห่งที่เกี่ยวข้องกับอุตสาหกรรมก่อสร้าง
โดยในการขึ้นทะเบียนเป็นผู้รับเหมาจะมีการพิจารณาคุณสมบัติในด้านต่างๆ ดังต่อไปนี้

  คุณสมบัติทั่วไป

  - รูปแบบการจดทะเบียนของกิจการ เช่น ห้างหุ้นส่วนจำกัด บริษัทจำกัด บริษัทมหาชนจำกัด

  - วัตถุประสงค์ในการดำเนินงานของกิจการ

  คุณสมบัติเฉพาะ

  - ฐานะการเงิน (ทุนจดทะเบียน, วงเงินสินเชื่อ)

  - ผลงานที่ผ่านมาในอดีต

  - เครื่องมือเครื่องจักร

  - บุคลากร

ในปี 2554 บริษัทได้รับการขึ้นทะเบียนเป็นผู้รับเหมาของหน่วยงานต่าง ๆ ดังต่อไปนี้

กรมโยธาธิการและผังเมือง

+-----------------+----------+----------+------------+----------------+
| สาขางานก่อสร้าง   | งานอาคาร | งานเขื่อน  | ทางระบายน้ำ | ระบบบำบัดน้ำเสีย  |
+-----------------+----------+----------+------------+----------------+
|   ประเภทชั้น      | 1        | 1        | 1          | 1              |
+-----------------+----------+----------+------------+----------------+
|   วงเงินก่อสร้าง   | <        |          |            |                |
|                 | -------- |          |            |                |
|                 | -------- |          |            |                |
|                 | -------ไ |          |            |                |
|                 | ม่จำกัดวงเ |          |            |                |
|                 | งิน------ |          |            |                |
|                 | -------- |          |            |                |
|                 | -------> |          |            |                |
+-----------------+----------+----------+------------+----------------+

กรุงเทพมหานคร

  ---------------------- ------------------------------------------------- --------------------------
  สาขางานก่อสร้าง          งานทาง                                            งานอาคาร

  ประเภทชั้น               1                                                 1

  วงเงินก่อสร้าง            <------------------ไม่จำกัดวงเงิน---------------->   
  ---------------------- ------------------------------------------------- --------------------------

การประปานครหลวง

+-------------+--------+--------+--------+----------+------+----------+
| สา          | ท่อ     | ท่อ     | ง      | ระบบส    | ร    | สถานีสูบน้ำ |
| ขางานก่อสร้าง | ประธาน | จ่ายน้ำท | านโยธา | ่งน้ำประปา | ะบบผ |          |
|             |        | ่อบริการ |        |          | ลิตน้ำ | ถังเก็บน้ำ  |
+-------------+--------+--------+--------+----------+------+----------+
| ประเภทชั้น    | 2      | 2      | 2      | จดในนาม  | 2    | 2        |
|             |        |        |        | JV       |      |          |
+-------------+--------+--------+--------+----------+------+----------+
| วงเงินก่อสร้าง | มีวงเง  |        |        |          |      |          |
|             | ินขีดควา |        |        |          |      |          |
|             | มสามาร |        |        |          |      |          |
|             | ถในการ |        |        |          |      |          |
|             | รับงานใ |        |        |          |      |          |
|             | หม่มูลค่า |        |        |          |      |          |
|             | 28,722 |        |        |          |      |          |
|             | ล้านบาท |        |        |          |      |          |
+-------------+--------+--------+--------+----------+------+----------+

การประปาภูมิภาค

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

การไฟฟ้าฝ่ายผลิตแห่งประเทศไทย

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                -

  วงเงินก่อสร้าง             ไม่จำกัดวงเงิน
  ----------------------- -----------------------------------------------

กรมชลประทาน

  ----------------------- -----------------------------------------------
  สาขางานก่อสร้าง           งานก่อสร้างชลประทาน

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

บริษัท ทีโอที จำกัด (มหาชน)

  ------------------ ------------------------------------------------- ----------------- -----------------
  สาขางานก่อสร้าง      งานทาง                                            งานอาคาร          งานท่อร้อยสาย

  ประเภทชั้น           1                                                 1                 1

  วงเงินก่อสร้าง        <------------------ไม่จำกัดวงเงิน---------------->                     
  ------------------ ------------------------------------------------- ----------------- -----------------

กรมทางหลวง

  ------------------- ------------------------------------------------- --------------------------------
  สาขางานก่อสร้าง       งานทาง                                            งานสะพานและท่อ

  ประเภทชั้น            พิเศษ                                              

  วงเงินก่อสร้าง         <------------------ไม่จำกัดวงเงิน---------------->   
  ------------------- ------------------------------------------------- --------------------------------

กรมทางหลวงชนบท

  ----------------- ------------------------------------------------- ---------------- -------------------
  สาขางานก่อสร้าง     งานทาง                                            งานสะพาน         งานอุโมงค์ทางลอด

  ประเภทชั้น          พิเศษ                                              พิเศษ             พิเศษ

  วงเงินก่อสร้าง       <------------------ไม่จำกัดวงเงิน---------------->                    
  ----------------- ------------------------------------------------- ---------------- -------------------

 2. ตลาดและภาวะการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

  2.1.1 กลยุทธ์การแข่งขัน

1.  บริษัทมีนโยบายลดต้นทุนการผลิตลง
    โดยการลดความผิดพลาดในการผลิตโดยให้มีการแก้ไขชิ้นงานน้อยที่สุด
    เพื่อเพิ่มศักยภาพในการแข่งขันทางด้านราคาและการทำกำไร

2.  ยึดหลักการดำเนินงานโดยมุ่งเน้นผลงานก่อสร้างที่มีคุณภาพสูง โดยคำนึงถึงความปลอดภัย
    สิ่งแวดล้อมและสุขอนามัยของงานก่อสร้างเป็นสำคัญ และส่งมอบงานให้กับลูกค้าตรงตามเวลา

3.  นโยบายบริหารเงินสดให้มีประสิทธิภาพสูงสุด
    โดยควบคุมและวางแผนทางการเงินให้เกิดสภาพคล่องสูงสุด

4.  ควบคุมการขยายลงทุน และการใช้จ่าย

5.  บริหารจัดการสินทรัพย์ที่ไม่ก่อให้เกิดรายได้

6.  บริหารจัดการเครื่องมือเครื่องจักรในงานก่อสร้างให้เกิดประสิทธิภาพสูงสุด

7.  เพิ่มประสิทธิภาพและการผลิต ปรับปรุงระบบการทำงานให้มีประสิทธิภาพอย่างต่อเนื่อง

8.  เพิ่มช่องทางหรือค้นหาตลาดใหม่ภายใต้สภาพเศรษฐกิจในปัจจุบัน

9.  มุ่งเน้นในงานก่อสร้างเฉพาะด้านที่ต้องใช้ความชำนาญสูง

10. มุ่งเน้นการเพิ่มประสิทธิภาพของบุคลากร
    เพื่อเตรียมรองรับงานในส่วนภาคเอกชนโดยเฉพาะทางด้านพลังงานที่กำลังขยายตัวเพิ่มมากขึ้นตามสภาพความต้องการที่เพิ่มมากขึ้นรวมถึงการจัดเตรียมบุคลากรเพื่อความพร้อมในการรับงานก่อสร้างในสภาวะเศรษฐกิจถดถอย

2.12 ลักษณะลูกค้า

  บริษัทมีความสามารถในการรับงานก่อสร้างหลากหลายประเภท
  ลูกค้างานก่อสร้างของบริษัทจึงมีความหลากหลายแตกต่างกันไปตามประเภทงาน
  และบริษัทมีความสามารถในการรับงานก่อสร้างได้จากทั้งลูกค้าภาคราชการ
  รัฐวิสาหกิจและภาคเอกชน

ลูกค้าในภาคราชการและรัฐวิสาหกิจ ในปี 2555
บริษัทยังคงมีเป้าหมายในการรับงานก่อสร้างจากภาครัฐที่มีโครงการลงทุนในโครงการระบบรถไฟฟ้าขนส่งมวลชนขนาดใหญ่
เช่น การรถไฟฟ้าขนส่งมวลชนแห่งประเทศไทย การรถไฟแห่งประเทศไทย และกรุงเทพมหานคร
ซึ่งเป็นโครงสร้างพื้นฐานสำคัญที่จะกระตุ้นเศรษฐกิจของประเทศ
ซึ่งคาดว่าจะมีการดำเนินการภายในปี 2555 รวมถึงการลงทุนโครงการขนาดใหญ่อื่นๆ
อย่างต่อเนื่อง

ลูกค้าในภาคเอกชนในปี 2555 บริษัทยังมุ่งเน้นที่จะรับงานก่อสร้างในธุรกิจที่เกี่ยวข้องกับพลังงาน
เช่น โรงไฟฟ้าขนาดใหญ่และขนาดกลางและงานก่อสร้างด้านอุตสาหกรรม เช่น โรงงานปิโตรเคมี
งานก่อสร้าง Pre-Assembly Modules

  - กลุ่มลูกค้าเป้าหมาย

1.  งานภาคราชการและรัฐวิสาหกิจ ซึ่งประกอบด้วย กรมทางหลวงชนบท กรมชลประทาน
    กรมทางหลวง กรุงเทพมหานคร และเทศบาลต่างๆ รวมทั้งการรถไฟแห่งประเทศไทย
    การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย การไฟฟ้านครหลวง
    การไฟฟ้าฝ่ายผลิตแห่งประเทศไทย การประปานครหลวง

2.  งานภาคเอกชนประกอบด้วยโรงงานปิโตรเคมีและอุตสาหกรรมที่เกี่ยวข้องรวมไปถึงโรงไฟฟ้าขนาดใหญ่และขนาดกลาง
    เช่น กลุ่มบริษัท ปตท.
    บริษัทเอกชนต่างประเทศที่ทำธุรกิจเกี่ยวกับการก่อสร้างโรงงานปิโตรเคมีและโรงไฟฟ้า
    เป็นต้น

โครงสร้างรายได้จากการก่อสร้าง แบ่งตามประเภทลูกค้า

  --------------- ----------- -------- --------- -------- --------- --------
  ลูกค้า            2554                 2553               2552      

                  ล้านบาท      %        ล้านบาท    %        ล้านบาท    %

  ภาคราชการ       6,210       41.92    3,488     37.94    5,820     48.85

  ภาคเอกชน        8,605       58.08    5,705     62.06    6,094     51.15

  รวม             14,815      100.00   9,193     100.00   11,914    100.00
  --------------- ----------- -------- --------- -------- --------- --------

  - การจำหน่ายและช่องทางการจำหน่าย

การรับงานก่อสร้างส่วนใหญ่จะต้องใช้การประมูลราคาแข่งขันกับบริษัทก่อสร้างอื่นๆ
ปัจจุบันงานภาคราชการและรัฐวิสาหกิจจะใช้ระบบ E-Auction
เกือบทั้งหมดตามระเบียบการจัดซื้อจัดจ้างใหม่
ส่วนงานภาคเอกชนส่วนใหญ่ยังใช้วิธีเสนอราคาโดยการยื่นซองเสนอราคาและวิธีการตกลงราคา
ขึ้นอยู่กับขนาดและประเภทของงานและลูกค้า
ในอดีตช่องทางการจำหน่ายจะเน้นภายในประเทศเท่านั้น
แต่เนื่องจากโอกาสงานก่อสร้างในต่างประเทศที่มีมากขึ้น
บริษัทได้มีการศึกษาถึงแนวทางในการขยายงานไปดำเนินงานในต่างประเทศมากขึ้น

2.2 สภาวะการแข่งขัน

  2.2.1 สภาพการแข่งขันในอุตสาหกรรม

อุตสาหกรรมก่อสร้างในช่วงครึ่งแรกของปี 2554 ชะลอตัวลง
โดยเป็นผลจากงานก่อสร้างภาครัฐที่ชะลอตัวลง
เนื่องจากการเบิกจ่ายงบลงทุนด้านการก่อสร้างของรัฐบาลที่เกิดความล่าช้า
อย่างไรก็ตามช่วงครึ่งแรกของปี 2554 ก็มีโครงการก่อสร้างภาครัฐที่เริ่มดำเนินการแล้ว เช่น
โครงการรถไฟฟ้าสายสีม่วง ช่วงบางใหญ่-บางซื่อ โครงการรถไฟฟ้าบีทีเอสส่วนต่อขยาย
ช่วงตากสิน-บางหว้า โครงการรถไฟฟ้าสาย สีน้ำเงิน ช่วงบางซื่อ-ท่าพระ และหัวลำโพง-บางแค
เป็นต้น

สำหรับการก่อสร้างภาคเอกชนในช่วงครึ่งแรกของปี 2554 ขยายตัวได้พอสมควร
โดยเป็นผลจากการเริ่มลงทุนขยายการผลิตในภาคอุตสาหกรรม
เพื่อขยายกำลังการผลิตรองรับความต้องการที่ฟื้นตัวตามภาวะเศรษฐกิจ

อุตสาหกรรมก่อสร้างในช่วงครึ่งหลังของปี 2554 ยังคงชะลอตัว
โดยเป็นผลจากโครงการก่อสร้างภาครัฐที่มีคืบหน้าน้อยกว่าที่คาด
โดยโครงการขนาดใหญ่หลายโครงการมีแนวโน้มจะเริ่มก่อสร้างได้ช้ากว่าแผนที่วางไว้ เช่น
โครงการรถไฟฟ้าสายสีเขียว ช่วงแบริ่ง-สมุทรปราการ โครงการรถไฟฟ้าชานเมืองสายสีแดง
ช่วงบางซื่อ-รังสิต เป็นต้น อีกทั้งงบประมาณรายจ่ายประจำปีงบประมาณ 2555
ที่จะเริ่มต้นเบิกจ่ายได้ช้ากว่าปกติค่อนข้างมาก เนื่องจากมีการยุบสภาก่อนที่ร่าง
พ.ร.บ.งบประมาณรายจ่ายประจำปีงบประมาณ 2555 จะผ่านความเห็นชอบ ของรัฐสภานั้น
จะทำให้การบังคับใช้งบประมาณรายจ่ายของปีงบประมาณใหม่เริ่มต้นไม่ทันวันที่ 1 ตุลาคม 2554
อีกทั้งยังได้รับผลกระทบจากปัญหาอุทกภัยครั้งใหญ่ที่สุดของประเทศไทยที่เกิดขึ้นเป็นวงกว้างครอบคลุมหลายจังหวัด
ส่งผลให้งานก่อสร้างในพื้นที่ที่ประสบอุทกภัยเกิดความล่าช้า ทั้งยังทำให้ธุรกิจต่างๆ เช่น
ธุรกิจอสังหาริมทรัพย์ ธุรกิจชิ้นส่วนอิเลคทรอนิคส์ ธุรกิจรถยนต์ เป็นต้น เกิดการหยุดชะงักลงเช่นกัน
ซึ่งสร้างความเสียหายให้แก่ระบบเศรษฐกิจของประเทศเป็นอย่างมาก

  2.2.2 จำนวนคู่แข่งขันโดยประมาณ

สามารถจำแนกคู่แข่งหลักๆ ที่สำคัญของบริษัท ตามลักษณะงานก่อสร้างหลักของบริษัท ดังนี้

  - งานทางด้านอาคาร มีคู่แข่งรายใหญ่ประมาณ 15 ราย

  - งานทางด้านสาธารณูปโภค แบ่งเป็น

-   ถนนและสะพาน มีคู่แข่งรายใหญ่ประมาณ 20 ราย

-   งานเขื่อน คลองส่งน้ำ และระบบประปา มีคู่แข่งรายใหญ่ประมาณ 10 ราย

-   งานระบบระบายน้ำและบำบัดน้ำเสีย ระบบกำจัดขยะ มีคู่แข่งรายใหญ่ประมาณ 12 ราย

  2.2.3 ขนาดของบริษัทเมื่อเทียบกับคู่แข่งขัน

เมื่อเทียบจากรายได้จากงานก่อสร้างในปีที่ผ่านมาและขนาดของโครงการก่อสร้างที่บริษัทดำเนินงาน

จัดได้ว่าบริษัทอยู่ใน 3 อันดับต้นๆ
ของบริษัทก่อสร้างขนาดใหญ่ที่จดทะเบียนในตลาดหลักทรัพย์แห่งประเทศไทย

2.2.4 สถานภาพและศักยภาพในการแข่งขัน

การเติบโตของอุตสาหกรรมก่อสร้างปี 2554 ขยายตัวดีขึ้นเล็กน้อยจากปี 2553
ปริมาณงานก่อสร้างใหม่ที่เปิดประมูลมีมากขึ้น
บริษัทสามารถประมูลงานขนาดใหญ่ได้หลายโครงการทำให้บริษัทมีงานในมือเพิ่มขึ้นและยังคงมีรายได้จากการก่อสร้างเพิ่มขึ้นอย่างต่อเนื่อง

บริษัทมีส่วนแบ่งการตลาดเป็นอันดับ 2
เมื่อเปรียบเทียบในแง่รายได้เทียบกับบริษัทรับเหมาก่อสร้างที่จดทะเบียนในตลาดหลักทรัพย์รวม 22
บริษัท ณ สิ้นไตรมาสที่ 3 ปี 2554

2.3 แนวโน้มภาวะอุตสาหกรรมและสภาพการแข่งขันในอนาคต

ภาพรวมธุรกิจก่อสร้างในปี 2555 คาดว่าจะมีการเติบโตจากปี 2554
โดยมีปัจจัยสนับสนุนจากการลงทุนของภาครัฐ เช่น โครงการรถไฟฟ้าสายต่างๆ โครงการของ
รฟท. ระยะเร่งด่วน พ.ศ.2553-2557 โครงการรถไฟฟ้าความเร็วสูง
โครงการสร้างโรงไฟฟ้าเพื่อรองรับความต้องการใช้พลังงาน เป็นต้น นอกจากนั้น
คาดว่าหลังจากสถานการณ์น้ำท่วมคลี่คลายลงจะส่งผลดีต่อภาพรวมของอุตสาหกรรมรับเหมาก่อสร้างทั้งระบบ
เนื่องจากจะมีงานซ่อมแซมระบบสาธารณูปโภครวมทั้งโรงงานอุตสาหกรรมต่างๆที่ได้รับความเสียหายและภาครัฐกำลังจัดทำแผนควบคุมและป้องกันน้ำท่วมในระยะยาว
ซึ่งคาดว่าน่าจะแล้วเสร็จในปี 2555 จะทำให้มีโครงการก่อสร้างต่างๆ
ที่เกี่ยวข้องกับการป้องกันน้ำท่วมเพิ่มขึ้น ซึ่งจะส่งผลดีต่ออุตสาหกรรมก่อสร้าง

ส่วนการก่อสร้างภาคเอกชนจะยังคงสามารถเติบโตได้ตามภาวะเศรษฐกิจที่จะฟื้นตัวจากปี 2554
โดยเฉพาะการก่อสร้างภาคอุตสาหกรรมที่คาดว่าจะสามารถเติบโตได้ดีตามทิศทางการลงทุนจากต่างประเทศ
ในขณะที่หลังจากสถานการณ์น้ำท่วมคลี่คลายลง
จะมีเม็ดเงินเพื่อใช้ในการซ่อมแซมสิ่งก่อสร้างที่ได้รับความเสียหาย

อย่างไรก็ดีธุรกิจก่อสร้างอาจจะยังคงเผชิญกับปัจจัยเสี่ยงที่ยังคงมีอยู่ ดังต่อไปนี้

1. ปัจจัยทางการเมือง ซึ่งจะส่งผลต่อทิศทางการลงทุนก่อสร้างภาครัฐ
รวมทั้งการเบิกจ่ายงบประมาณภาครัฐ

2.ราคาวัสดุต่างๆ ที่ใช้ในงานก่อสร้าง มีความผันผวนและส่วนใหญ่อาจจะมีแนวโน้มปรับตัวเพิ่มขึ้น
ขณะที่ราคาน้ำมันซึ่งเป็นต้นทุนทางอ้อมต่อต้นทุนการดำเนินงานก็ยังมีแนวโน้มปรับตัวเพิ่มขึ้น

3. ปัญหาทางเศรษฐกิจของยุโรปและเศรษฐกิจของไทย

 3. การจัดหาผลิตภัณฑ์หรือบริการ

3.1 ลักษณะการจัดให้ได้มาซึ่งผลิตภัณฑ์

กระบวนการดำเนินการก่อสร้างของบริษัท จะเริ่มต้นตั้งแต่การจัดหางาน เข้าร่วมประมูลหรือติดต่อกับเจ้าของโครงการเพื่อเสนอราคางานก่อสร้าง ดำเนินงานก่อสร้างและส่งมอบผลงานให้แก่ลูกค้า โดยภาพรวมของการดำเนินงานของบริษัท สามารถแสดงได้ด้วยแผนภูมิต่อไปนี้

[]

3.1.1 งานด้านการตลาดและประมาณราคา (Marketing And Estimation)

งานในส่วนงานนี้เป็นขั้นตอนแรก เป็นการติดต่อกับลูกค้าเพื่อเข้าร่วมประมูลงานหรือรับงานก่อสร้าง โดยมีหน้าที่ความรับผิดชอบที่สำคัญดังนี้

  - ตรวจสอบข่าวสารของโครงการใหม่ๆ และสรุปโครงการเป้าหมาย

  - ถอดแบบ เพื่อประมาณต้นทุนงานก่อสร้าง

  - ยื่นประมูลงานหรือเสนอราคาโครงการเป้าหมายที่บริษัท มีคุณสมบัติตามที่ลูกค้ากำหนด

  - บริหารสัญญาก่อสร้างต่างๆ

ช่องทางในการเสนอราคางานก่อสร้าง มี 4 รูปแบบ ได้แก่

- การประกวดราคาแบบปิด
เป็นการประกวดราคาที่มีผู้ประกวดราคายื่นเอกสารประกวดราคาทั้งหมด 2 ซอง
เป็นเอกสารด้านเทคนิคและเอกสารด้านราคา
โดยเจ้าของงานจะพิจารณาจากเอกสารด้านเทคนิคก่อน
ผู้ประกวดราคาที่ผ่านการพิจารณาจากเอกสารเทคนิค
จึงจะได้รับการพิจารณาเอกสารด้านราคาจากเจ้าของงานอีกครั้ง
หลังจากนั้นเจ้าของงานจะแจ้งว่าใครเป็นผู้ชนะการประกวดราคา

- การประกวดราคาแบบเปิด
เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
แล้วทางเจ้าของงานจะเปิดซองทันที จากนั้นจึงทำการประกาศผู้ชนะการประกวดราคา

- การประกวดราคาออกแบบและก่อสร้าง เป็นการเสนอราคางานก่อสร้าง
รวมทั้งการออกแบบให้เป็นไปตามจุดประสงค์ของเจ้าของงาน

- การเสนอราคาแบบเจรจาต่อรอง เป็นการเสนอราคางานก่อสร้างให้เจ้าของงานโดยตรง
โดยจะมีการเจรจาต่อรองราคาและเงื่อนไขต่างๆ

รูปแบบการรับงานที่บริษัท ได้ใช้อยู่ในปัจจุบันมี 3 รูปแบบ คือ

- ผู้รับเหมางานโดยตรง (Main Contractor) การทำงานรับเหมาก่อสร้างบางส่วน
หรือทั้งหมดของโครงการ โดยมีคู่สัญญาเป็นเจ้าของโครงการ งานก่อสร้างส่วนใหญ่ของบริษัท
จะเป็นการรับงานโดยตรงจากเจ้าของงาน

- ผู้รับเหมาช่วง (Sub Contractor) การรับเหมางานบางส่วนหรือทั้งหมดของแต่ละโครงการ
โดยคู่สัญญาเป็นผู้รับเหมาโดยตรงกับเจ้าของโครงการนั้น
โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
ต้องใช้ผู้รับเหมาต่างประเทศ เช่น Foster Wheeler, Alstom, Chiyoda Corporation,
Mitsubishi Heavy Industries เป็นต้น
ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัท โดยว่าจ้างให้บริษัท
เป็นคู่สัญญาในโครงการจำนวนมาก

- กิจการร่วมค้า (Joint Venture) เป็นการเข้าร่วมทำงานของบริษัทหลายๆ
บริษัทโดยนำจุดเด่นของแต่ละบริษัท
มาร่วมกันทำโครงการขนาดใหญ่มากซึ่งต้องการเทคโนโลยีเฉพาะทางและต้องใช้ประสบการณ์จุดเด่นของแต่ละบริษัทมาร่วมกัน

2.  งานด้านปฏิบัติการ (Operations)

  หลังจากที่ประมูลงานได้และลงนามในสัญญาระหว่างลูกค้ากับบริษัทเรียบร้อยแล้ว ขั้นตอนต่อไป
  คือการดำเนินการก่อสร้าง ซึ่งเป็นหัวใจหลักของธุรกิจรับเหมาก่อสร้าง
  โดยทางฝ่ายปฏิบัติการจะประสานงานร่วมกับหน่วยงานต่างๆ หน้าที่ของฝ่ายปฏิบัติการมีดังนี้

  - วางแผนการดำเนินการก่อสร้าง ทั้งในส่วนของการจัดทำงบประมาณ
  การจัดทำแผนงานก่อสร้างอย่างละเอียด โดยตรวจสอบความต้องการที่แท้จริงของเจ้าของงาน
  ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน
  ทั้งในส่วนของการประมาณการความต้องการเครื่องมือเครื่องจักร วัสดุอุปกรณ์ก่อสร้าง
  การวางแผนกำลังพลและการดำเนินการจัดหาบุคลากร

  - ดำเนินการก่อสร้าง ตามข้อกำหนดในสัญญา

  - การควบคุมคุณภาพ บริษัทมีแผนกควบคุมคุณภาพบริหารจัดการในเรื่องการควบคุมคุณภาพงาน
  เพื่อสร้างความมั่นใจในผลงานว่ามีคุณภาพตามมาตรฐานที่ดี ก่อนส่งมอบให้กับเจ้าของงาน

  3.1.3 งานด้านบริหารเครื่องมือเครื่องจักร อุปกรณ์และวัสดุก่อสร้าง (Equipment, Tools
  and Inventory management)

ในงานก่อสร้างจำเป็นต้องมีการใช้เครื่องมือเครื่องจักรซึ่งมีมูลค่าสูงและต้องมีความรู้ความชำนาญในการใช้งาน บริษัทมีการจัดตั้งหน่วยงานศูนย์เครื่องมือกลและศูนย์บริหารอุปกรณ์การก่อสร้าง เพื่อทำหน้าที่ดูแลการใช้งานเครื่องมือและเครื่องจักรให้เป็นไปอย่างมีประสิทธิภาพ ทั้งสองหน่วยงานนี้จะประสานงานร่วมกับฝ่ายปฏิบัติการและฝ่ายประมาณราคาในการจัดเตรียมเครื่องมือเครื่องจักร อุปกรณ์และวัสดุก่อสร้างให้ถูกต้องเป็นไปตามแผนการดำเนินการก่อสร้างที่วางไว้ หน้าที่ของศูนย์เครื่องมือและศูนย์บริหารอุปกรณ์การก่อสร้าง ประกอบด้วย

 - การจัดหา จัดสรรเครื่องมือและเครื่องจักรให้หน่วยงานได้รับเครื่องมือเครื่องจักร อุปกรณ์และวัสดุก่อสร้างในเวลาที่เหมาะสม 

 - ให้ความรู้ในการใช้งาน 

 - ดูแลและบำรุงรักษาให้เครื่องมือเครื่องจักร อุปกรณ์ อยู่ในสภาพที่พร้อมใช้งานอยู่เสมอ

4.  งานด้านความปลอดภัย

  จากการที่บริษัทได้ยึดมั่นในนโยบายความสำเร็จที่สมบูรณ์ของงานต้องมาพร้อมกับความปลอดภัยของพนักงานและลูกจ้างรวมไปถึงผู้มีส่วนร่วมทุกคนอยู่เสมอ
  ภายใต้สำนึกที่ว่าความปลอดภัยมิใช่เป็นเพียงแต่กฎหมายหรือข้อบังคับที่จะต้องปฏิบัติตามแต่ความปลอดภัยเป็นเรื่องของคุณธรรมและมนุษยธรรม
  บริษัทจึงมุ่งเน้นและให้ความสำคัญกับงานด้านความปลอดภัย
  อาชีวอนามัยและการรักษาสิ่งแวดล้อมเป็นอย่างมาก
  โดยจัดให้มีบุคลากรรับผิดชอบในทุกหน่วยงานโดยทำหน้าที่ควบคุมดูแล
  ประสานงานกับฝ่ายปฏิบัติการ และผู้เกี่ยวข้องในการดำเนินงานให้บรรลุเป้าหมายที่วางไว้

  3.1.5 ส่วนงานสนับสนุนของบริษัท ประกอบไปด้วยหน่วยงานต่อไปนี้

- งานด้านการจัดซื้อจัดจ้าง

ฝ่ายจัดซื้อเป็นฝ่ายที่รับผิดชอบดำเนินการจัดซื้อจัดจ้าง เพื่อใช้ในโครงการก่อสร้างต่างๆ ของบริษัท
โดยพิจารณาคัดเลือกวัสดุอุปกรณ์และบริการที่มีคุณภาพสอดคล้องกับข้อกำหนดของสัญญาก่อสร้าง
จากผู้ขายและ ผู้ให้บริการที่มีศักยภาพ ในจำนวนที่ถูกต้อง ตรงตามเวลาที่ต้องการใช้งาน
ในราคาและเงื่อนไขที่เหมาะสม
ตลอดจนติดตามผลการส่งมอบวัสดุอุปกรณ์และบริการที่จัดซื้อจัดจ้างให้กับโครงการก่อสร้างอย่างถูกต้องครบถ้วนสมบูรณ์

แนวทางในการดำเนินการจัดซื้อจัดจ้าง

-   วางแผนการจัดซื้อจัดจ้างร่วมกับผู้บริหารโครงการที่รับมอบหมายให้บริหารโครงการที่เปิดขึ้น

-   คัดเลือกผู้ขาย/ผู้ให้บริการที่มีศักยภาพจาก บัญชีรายชื่อผู้ขาย/บัญชีผู้ให้บริการ ของฝ่ายจัดซื้อ
    และรายชื่อ ผู้ขาย/ผู้ให้บริการตามข้อกำหนดสัญญา เป็นหลัก

-   จัดส่งรายละเอียดความต้องการวัสดุอุปกรณ์/บริการ ให้ผู้ขาย/ผู้ให้บริการ
    และนัดชี้แจงรายละเอียดเพิ่มเติมในกรณีที่วัสดุอุปกรณ์/บริการ
    มีรายละเอียดและความซับซ้อนมาก พร้อมกำหนดเวลาการเสนอราคา

-   ฝ่ายจัดซื้อทำการตรวจสอบความถูกต้องของการเสนอราคา
    สรุปเปรียบเทียบราคาและเงื่อนไขที่ ผู้ขาย/ ผู้ให้บริการ แต่ละรายเสนอเข้ามา

-   ฝ่ายจัดซื้อหารือกับผู้บริหารโครงการ
    เพื่อตรวจสอบความถูกต้องให้ตรงกับความต้องการใช้ของหน่วยงาน และ
    เจรจาต่อรองราคาและเงื่อนไขกับผู้ขาย/ผู้ให้บริการ

-   ฝ่ายจัดซื้อสรุป ผู้ขาย/ผู้ให้บริการ ที่เสนอราคาและเงื่อนไขที่ดีที่สุด
    พร้อมให้ความเห็นเสนอข้ออนุมัติต่อผู้บริหารตามลำดับวงเงินที่กำหนดไว้

-   ดำเนินการออกใบสั่งซื้อสั่งจ้างให้กับ ผู้ขาย/ผู้ให้บริการ ที่ได้รับการคัดเลือก

-   ประสานงานระหว่างผู้บริหารโครงการ กับ ผู้ขาย/ผู้ให้บริการ
    เพื่อทำความเข้าใจและวางแผนการจัดส่งสินค้า / การทำงาน

-   ติดตามผลการส่งมอบวัสดุอุปกรณ์และบริการ

ทั้งนี้ บริษัทเลือกพิจารณา ผู้ขาย/ผู้ให้บริการ ทั้งจากผู้ผลิตโดยตรงและตัวแทนจำหน่าย
โดยพิจารณากระจายการจัดซื้อจัดจ้างไม่ให้กระจุกตัวอยู่เฉพาะรายใดรายหนึ่ง
เพื่อลดความเสี่ยงจากความสามารถในการดำเนินการของ ผู้ขาย/ผู้ให้บริการเอง และ
เปิดกว้างให้กับผู้ขาย/ผู้ให้บริการ ทุกรายแข่งขันในเรื่อง คุณภาพ ราคา และ
เงื่อนไขภายใต้เกณฑ์กติกาเดียวกัน ด้วยความโปร่งใส ตรวจสอบได้
เพื่อให้ได้วัสดุอุปกรณ์และบริการที่สอดคล้องกับความต้องการของบริษัทมากที่สุด

  สภาพปัญหาเกี่ยวกับวัตถุดิบ

ช่วงเดือน ต.ค.- ธ.ค.54 เกิดภาวะน้ำท่วมในหลายพื้นที่ของประเทศ โดยเฉพาะ
กทม.และปริมณฑล ทำให้เกิดปัญหาสินค้าบางรายการจัดส่งให้ไม่ได้ เนื่องจากแหล่งวัตถุดิบ
และ/หรือ โรงงานผลิตถูกน้ำท่วม จึงต้องมีการจัดหาแหล่งสินค้าอื่นมาทดแทน

  จำนวนผู้จำหน่ายวัตถุดิบ

บริษัทมีการจัดทำทำเนียบผู้จัดจำหน่าย (Supplier) และผู้รับเหมาย่อย (Subcontractor)
ที่ยอมรับได้ (ASL-Acceptable Supplier List) ซึ่งในปัจจุบันมีจำนวนผู้จัดจำหน่าย
(Supplier) และผู้รับเหมาย่อย (Subcontractor) อยู่ในทำเนียบของบริษัทจำนวนมาก
โดยที่บริษัทไม่มีการสั่งซื้อวัสดุอุปกรณ์ บริการ จากผู้จัดจำหน่าย (Supplier)
รายใดรายหนึ่งเกินกว่า 30% ของรายได้รวมและบริษัทไม่มีการว่าจ้างผู้รับเหมาย่อย
(Subcontractor) รายใดรายหนึ่งเกินกว่า 30% ของรายได้รวม

  - งานด้านบัญชี

งานด้านบัญชี ดูแลรับผิดชอบในส่วนของระบบงานบัญชี งานภาษีอากรต่างๆ การจัดทำรายงานทางการเงินต่าง ๆ เพื่อเสนอต่อผู้บริหารและองค์กรภายนอก เช่น ตลาดหลักทรัพย์แห่งประเทศไทย

  - งานด้านการเงินและการลงทุน

งานด้านการเงินการลงทุน ดูแลรับผิดชอบในส่วนของการจัดหาเงินทุนหมุนเวียนในโครงการก่อสร้าง รวมถึงการติดตามเรียกเก็บเงินตามสัญญาก่อสร้าง การจ่ายเงินแก่ Supplier และการทำหนังสือค้ำประกัน รวมถึงการลงทุนของบริษัท

- งานด้านทรัพยากรบุคคล

ดูแลรับผิดชอบในส่วนของงานสรรหาว่าจ้างงานพัฒนาบุคลากรและฝึกอบรม งานบริหารค่าตอบแทน
งานสวัสดิการ งานแรงงานสัมพันธ์

เมื่อมีการเปิดหน่วยงานก่อสร้างใหม่
ฝ่ายทรัพยากรบุคคลของบริษัทมีหน้าที่ในการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งผู้จัดการโครงการซึ่งเป็นผู้รับผิดชอบในทุกๆ ด้านของโครงการ
ไปจนถึงจำแนกประเภทและจำนวนคนงานตามหน้าที่ของงานแต่ละประเภท
โดยหากงานใดที่จำเป็นต้องใช้เทคโนโลยีพิเศษ บริษัทก็จะดำเนินการจัดหาผู้เชี่ยวชาญในด้านนั้นๆ
เข้ามาดำเนินการโดยตรง

- งานด้านระบบเทคโนโลยีสารสนเทศ

ดูแลรับผิดชอบในการดำเนินการติดตั้ง พัฒนาและบำรุงรักษาระบบเทคโนโลยีสารสนเทศขององค์กร
บริษัทมีการนำโปรแกรมและเทคโนโลยีสมัยใหม่เข้ามาใช้ในองค์กรเพื่อเพิ่มประสิทธิภาพในการทำงาน

- งานด้านธุรการทั่วไปและธุรการสนาม

ดูแลรับผิดชอบโดยฝ่ายธุรการทั่วไป ซึ่งแบ่งเป็น 2 ส่วนคือ ธุรการทั่วไปและธุรการสนาม

สำหรับส่วนของธุรการทั่วไป งานหลักแบ่งเป็น 4 ส่วนคือ งานธุรการสำนักงาน
งานอาคารและสถานที่ งานยานพาหนะ และงานด้านประกันภัย
ซึ่งเป็นงานสนับสนุนให้การดำเนินงานหลักเป็นไปได้อย่างราบรื่น

สำหรับส่วนของธุรการสนาม งานหลักแบ่งเป็น 5 ส่วนคือ งานด้านธุรการสนามทั่วไป
งานด้านบุคคลและแรงงานสัมพันธ์ งานด้านจัดซื้อ จัดหาและจัดจ้าง งานด้านบัญชีและการเงิน
งานอื่น ๆ ที่ได้รับมอบหมายจากบริษัทซึ่งเป็นงานสนับสนุนให้โครงการนั้นดำเนินได้ด้วยความราบรื่น
สำเร็จลุล่วงตามวัตถุประสงค์และเป้าหมายที่กำหนดไว้

- งานด้านกฎหมาย

สำหรับงานในส่วนกฎหมายมีหน้าที่ดูแลรับผิดชอบในการดำเนินการเกี่ยวกับ การดำเนินคดี
การบังคับคดี การให้คำปรึกษางานด้านนิติกรรมสัญญาต่างๆ

- งานด้านพัฒนาธุรกิจ

ดูแลรับผิดชอบในการหาโอกาสทางการตลาด การเพิ่มช่องทางทางการตลาดใหม่ๆ การพัฒนาความสัมพันธ์กับคู่ค้า ตลอดจนการหาโอกาสทางธุรกิจใหม่ๆ การศึกษาความเป็นไปได้ของโครงการต่างๆ 

4. งานที่ยังไม่ส่งมอบเฉพาะงานโครงการที่มีมูลค่าสูง

  งานที่ยังไม่ส่งมอบ ณ วันสิ้นงวด 31 ธันวาคม 2554 ที่มีมูลค่ามากกว่า 10%
  ของรายได้รวมมีดังนี้

+------------------------------------+--------------------+------------+
| ชื่อโครงการ                          | เจ้าของงาน          | ที่ตั้ง        |
+====================================+====================+============+
| โครงการรถไฟฟ้าสายสีม่วง (สัญญา 2)      | การรถไฟฟ้าขนส       | กร         |
|                                    | ่งมวลชนแห่งประเทศไทย | ุงเทพมหานคร |
+------------------------------------+--------------------+------------+
| โครงการรถไฟฟ้าสายสีน้ำเงิน(สัญญา 4)     | การรถไฟฟ้าขนส       | กร         |
|                                    | ่งมวลชนแห่งประเทศไทย | ุงเทพมหานคร |
+------------------------------------+--------------------+------------+
| โครง                               | กรมชลประทาน        | จันทบุรี      |
| การก่อสร้างระบบท่อส่งน้ำพร้อมอาคารประกอบ | กร                 |            |
|                                    | ะทรวงเกษตรและสหกรณ์ |            |
| ส่วนที่ 3                             |                    |            |
+------------------------------------+--------------------+------------+
| โครงการโรงไฟฟ้าพีจีเอส                | บริษัท กัลฟ์ เจพี       | สระบุรี      |
|                                    | เอ็นเอส จำกัด        |            |
+------------------------------------+--------------------+------------+
| โครงการโรงไฟฟ้าอุทัย                  | บริษัท กัลฟ์ เจพี ยูที    | อยุธยา      |
|                                    | จำกัด               |            |
+------------------------------------+--------------------+------------+